CELEX: 31982D0247
Language: el
Date: 1982-03-31 00:00:00
Title: 82/247/EOK: Απόφαση της Επιτροπής της 31ης Μαρτίου 1982 για την έγκριση τροποποίησης, κατά την έννοια του κανονισμού (EOK) αριθ. 355/77 του Συμβουλίου, του προγράμματος για την προώθηση της συσκευασίας, αποθήκευσης και εμπορίας των σιτηρών ποιότητας στο Σλέσβικ-Χόλσταϊν (Το κείμενο στη γερμανική γλώσσα είναι το μόνο αυθεντικό)

Avis juridique important

|

31982D0247

82/247/EOK: Απόφαση της Επιτροπής της 31ης Μαρτίου 1982 για την έγκριση τροποποίησης, κατά την έννοια του κανονισμού (EOK) αριθ. 355/77 του Συμβουλίου, του προγράμματος για την προώθηση της συσκευασίας, αποθήκευσης και εμπορίας των σιτηρών ποιότητας στο Σλέσβικ-Χόλσταϊν (Το κείμενο στη γερμανική γλώσσα είναι το μόνο αυθεντικό)  

Επίσημη Εφημερίδα αριθ. L 110 της 23/04/1982 σ. 0021 - 0021

ΑΠΟΦΑΣΗ ΤΗΣ ΕΠΙΤΡΟΠΗΣ της 31ης Μαρτίου 1982 περί εγκρίσεως τροποποιήσεως, κατά την έννοια του κανονισμού (ΕΟΚ) αριθ. 355/77 του Συμβουλίου, του προγράμματος για την προώθηση της συσκευασίας, αποθηκεύσεως και εμπορίας των σιτηρών ποιότητας στο  Σλέσβικ-Χόλσταϊν (Το κείμενο στη γερμανική γλώσσα είναι το μόνο αυθεντικό)Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητος,  τον κανονισμό (ΕΟΚ) αριθ. 355/77 του Συμβουλίου της 15ης Φεβρουαρίου 1977 περί κοινής δράσεως για τη βελτίωση των συνθηκών μεταποιήσεως και εμπορίας των γεωργικών προϊόντων (1), και ιδίως το άρθρο 5,  Εκτιμώντας:  ότι η κυβέρνηση της Ομοσπονδιακής Δημοκρατίας της Γερμανίας ανακοίνωσε στις 24 Αυγούστου 1981 τροποποίηση του προγράμματος που έχει εγκριθεί με απόφαση της Επιτροπής της 24ης Απριλίου 1981 και το οποίο αποσκοπεί στην προώθηση της συσκευασίας,  αποθηκεύσεως και εμπορίας των σιτηρών ποιότητας στο Σλέσβικ-Χόλσταϊν- ότι η τροποποίηση αυτή έχει ως αντικείμενο την προσαρμογή του προγράμματος αυτού στην ήδη πραγματοποιηθείσα εξέλιξη- ότι η τροποποίηση αυτή ανταποκρίνεται στους στόχους και τους όρους που αναφέρονται στον κανονισμό (ΕΟΚ) αριθ. 355/77- ότι τα μέτρα που προβλέπονται στην παρούσα απόφαση είναι σύμφωνα μετη γνώμη της Μόνιμης Επιτροπής Γεωργικών Διαρθρώσεων,  ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:   Άρθρο 1  Εγκρίνεται η τροποποίηση του προγράμματος για τη συσκευασία, αποθήκευση και εμπορία των σιτηρών ποιότητας στο Land Σλέσβικ-Χόλσταϊν, που ανακοινώθηκε στις 24 Αυγούστου 1981 από την κυβέρνηση της Ομοσπονδιακής Δημοκρατίας της Γερμανίας.   Άρθρο 2  Η παρούσα απόφαση απευθύνεται στην Ομοσπονδιακή Δημοκρατία της Γερμανίας.  Έγινε στις Βρυξέλλες, στις 31 Μαρτίου 1982.  Για την Επιτροπή Poul DALSAGER Μέλος της Επιτροπής.   (1) ΕΕ αριθ. L 51 της 23. 2. 1977, σ. 1.